Jánd Község Önkormányzat Képviselő-testületének 2016. január hó 25. napján megtartott rendkívüli ülésének:

a./ tárgysorozata

b./ jegyzőkönyve

c./ rendelete:

c./ határozata: 1-4 /2016.

Szám: 1-1 /2016/KT.

**T Á R G Y S O R O Z A T A**

1./ Előterjesztés Jánd Község Roma Nemzetiségi Önkormányzatával kötött 2015.évi

együttműködési megállapodás felülvizsgálatára.

2./ Előterjesztés a Jándi Településtisztasági, Településgazdálkodási Szolgáltató Nonprofit

Kft. részére történő tagi kölcsön nyújtására.

3./ Előterjesztés a kötelező betelepítési kvóta ellen.

4./ Sportegyesület támogatása

5./ Előterjesztés a települési támogatást igénylők egyedi kérelmeinek elbírálására.

Jánd, 2016. január 25.

Asztalos István

polgármester

**J E G Y Z Ő K Ö N Y V**

Készült: Jánd Község Önkormányzat Képviselő-testületének 2016. január hó 25. napján megtartott rendkívüli üléséről.

Az ülés helye: Községháza tanácsterme (4841 Jánd, Tisza út 1. szám)

Jelen vannak: Asztalos István polgármester

Szalai Kálmán alpolgármester

Csonka Sándor képviselő

dr. Lénárt Sándor Pál képviselő

Tanácskozási joggal jelen van: Dr. Szilágyi Péter jegyző

**Asztalos István polgármester** köszönti a megjelent képviselőket, meghívottakat. Megállapítja, hogy az ülés határozatképes, 5 képviselőből 4 képviselő jelen van.

A képviselő-testület a napirendi-javaslat tárgyalását, ellenszavazat és tartózkodás nélkül egyhangúlag elfogadja.

**Tárgy: (1.tsp.)Előterjesztés Jánd Község Roma Nemzetiségi Önkormányzatával kötött**

**2015. évi együttműködési megállapodás felülvizsgálatára.**

**Előadó:** Asztalos István polgármester

**Asztalos István**:**(polgármester)** Átadja a szót Dr. Szilágyi Péter jegyzőnek.

**Dr. Szilágyi Péter: (jegyző)** Tájékoztatja a jelenlévőket, hogy Jánd Község Önkormányzata a 2/2015. (I. 29.) önkormányzati határozatával jóváhagyta az önkormányzat és Jánd Község Roma Nemzetiségi Önkormányzat 2015. évre vonatkozó együttműködési megállapodását. A nemzetiségek jogairól szóló 2011. évi CLXXIX. törvény értelmében a megállapodást **minden év január 31.** **napjáig,** általános vagy időközi választás esetén az alakuló ülést követő harminc napon belül **felül kell** **vizsgálni** és szükség szerint – figyelembe véve a hatályos jogszabályok rendelkezéseit – módosítani kell:

A hatályban lévő együttműködési megállapodás felülvizsgálata megtörtént, melyben a költségvetés elkészítésének és elfogadásának rendjén belül módosításra került az elkészítés időpontja (3.1.5.,és 3.1.6. pont), valamint a beszámolási kötelezettségen belül a zárszámadás elkészítésének időpontjáról, és megváltozott rendjéről szóló pont (5.1. pont).

A polgármester kéri, hogy aki elfogadja az előterjesztést, kézfelemeléssel jelezze.

*A Képviselő-testület egyhangúlag – 4 igen szavazattal, ellenszavazat és tartózkodás nélkül - a következő határozatot hozta:*

**Jánd Község Önkormányzata Képviselő-testületének**

**1/2016.(I.25.) önkormányzati határozata**

**a Jánd Község Roma Nemzetiségi Önkormányzattal kötött**

**2015. évi együttműködési megállapodás felülvizsgálatáról**

Képviselő-testület:

1. Jánd Község Roma Nemzetiségi Önkormányzatával 2015. január 29. napján megkötött együttműködési megállapodást (a továbbiakban: Megállapodás) a melléklet szerinti tartalommal, 9 oldal terjedelemmel az alábbi módosításokkal **hagyja jóvá:**
2. A Megállapodás 3.1.5. pontja helyébe az alábbi rendelkezés lép:

**„3.1.5.** A Jegyző által elkészített költségvetési határozat-tervezetet az elnök február 15-éig ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a képviselő-testületnek. Az RNÖ költségvetési határozatának előkészítéséért, az elfogadást követő adatszolgáltatások határidőben történő teljesítéséért a Pénzügyi és Gazdálkodási Osztály vezetője a felelős.”

1. A Megállapodás 3.1.6. pontja helyébe az alábbi rendelkezés lép:

**„3.1.6.** Az RNÖ által jóváhagyott éves költségvetésről az államháztartás pénzügyi információs rendszer keretében a központilag előírt nyomtatványon és tartalommal a megadott határidőig a Hivatal Pénzügyi és Gazdálkodási Osztálya adatot szolgáltat a Magyar Államkincstár területileg illetékes szervének.”

1. A Megállapodás 5.1. pontja helyébe az alábbi rendelkezés lép:

**„5.1.** Az RNÖ kérésére a Jegyző készíti elő a költségvetés éves teljesítéséről szóló zárszámadási határozat tervezetét, amelyet az RNÖ elnöke terjeszt az RNÖ Képviselő-testülete elé, úgy, hogy az a Képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A zárszámadási határozat tervezetével együtt a Képviselő-testület részére tájékoztatásul be kell nyújtani a kincstár Áht. szerinti, az RNÖ éves költségvetési beszámolójával kapcsolatosan elkészített ellenőrzési jelentését.”

1. A Megállapodás módosítással nem érintett részeit változatlan tartalommal fogadja el.
2. **Felhatalmazza** a Polgármestert a Megállapodás aláírására.

Határidő: azonnal

Felelős: Polgármester

A határozatot kapják:

1. Polgármester (helyben),
2. Jegyző (helyben),
3. Roma Nemzetiségi Önkormányzat Elnöke (helyben),
4. Pénzügyi ügyintéző (helyben).

**Tárgy:(2.tsp.). Előterjesztés a Jándi Településtisztasági, Településgazdálkodási**

**Szolgáltató Nonprofit Kft. részére történő tagi kölcsön nyújtására.**

Előadó: Asztalos István polgármester

**Asztalos István**:**(polgármester)** Tájékoztatja a jelenlévőket, A Jándi Településtisztasági, Településgazdálkodási Szolgáltató Nonprofit Kft. (a továbbiakban: Kft.) már 2015-ben tervezte egy kanalas kotrógép munkagép vásárlását. A munkagéppel a Kft. bevételeit, jövedelmezőségét kívánja biztosítani. Különös jelentőséget ad a majdani szennyvízberuházás keretében történő alvállalkozókénti hasznosítása. A Kft. Ügyvezetőjének számításai szerint viszonylag rövid időn belül megtérülő befektetés lesz.

A Kft. által vásárolandó gép: 3,2 Volvó BL 71 plusz típusú kanalas kotrógép.A gép gyártási éve: 2009. A gép bruttó ára: 12.573.000.-Ft. A gép árából a Kft. által kifizetésre került 3.673.000.-Ft.Önkormányzat által biztosított tagi kölcsönt 8.900.000. Ft-ban kéri megállapítani.

A gépjárművet az AGROMÓNUS Gépkereskedéstől (Debrecen és Mikepércs között a 47. főút 8-as km szelvényénél található) kívánja megvásárolni.

A vásárolni kívánt gépet műszakilag és okmányilag rendezett állapotban adják át.

A gépet több esetben megtekintettük és kipróbáltuk , az erre alkalmas és hozzáértő gépjármű vezetővel.

A tulajdonos saját vállalkozása számára kölcsönt nyújthat, amelyet tagi kölcsönnek nevezünk. Ezt általában átmeneti likviditási problémák megoldására nyújtja (pl.: ha a gazdasági társaság nem tud finanszírozni egy beruházást, vagy átmenetileg pénzre van szüksége bérek és járulékok kifizetésére. )

A tagi kölcsön felvételekor fontos az eljárási rendre, bizonylati fegyelemre odafigyelni, mivel a tagi kölcsön felvétele a társaság részére számviteli és pénzügyi kötelezettséget jelent. A tagi kölcsön felvételekor annak indokait be kell mutatni, dönteni kell a kölcsön összegéről, a futamidőről és a kamatokról, illetve felhatalmazást kell adni a tagi kölcsön szerződésének e feltételekkel történő aláírására a vállalkozás nevében.

A társasági adótörvény szerint az adó alapjának megállapítása során növelni kell az adózás előtti eredményt, ha a kapott kölcsön - így a tagi kölcsön is - az adóévben ráfordításként meghaladja a társaság saját tőkéjének háromszorosát. Ebben az esetben a tagi kölcsönnek a gazdasági társaság saját tőkéje háromszorosát meghaladó kötelezettségrészre jutó arányos részét adóalapot növelő tételként kell figyelembe venni a társasági adó alapjának megállapítása során.

A polgármester kéri, hogy aki elfogadja az előterjesztést, kézfelemeléssel jelezze.

*A Képviselő-testület egyhangúlag – 4 igen szavazattal, ellenszavazat és tartózkodás nélkül - a következő határozatot hozta:*

**Jánd Község Önkormányzata Képviselő-testületének**

**2/2016. (I.25.) önkormányzati határozata**

**a Jándi Településtisztasági, Településgazdálkodási Szolgáltató Nonprofit Kft.**

**részére történő tagi kölcsön nyújtásáról**

**A Képviselő-testület:**

1.) **Megvitatta** a Jándi Településtisztasági, Településgazdálkodási Szolgáltató Nonprofit Kft. (a továbbiakban: Kft.) tagi kölcsönéről szóló előterjesztést.

2.) **Átad**  a Kft. részére  **8 900 000 Ft összeget 2016. május 31-ig** – beruházási célra, kanalas kotró gépvásárlás céljára - tagi kölcsönként, melyről külön megállapodásban rendelkezik.

3.) **Felhatalmazza** a Polgármestert, hogy a pénzösszeg átadásáról szóló megállapodást aláírja.

Felelős: Polgármester

Határidő: 2016. január 31.

A határozatot kapják:

1) Polgármester , Jegyző (helyben),

2) Pénzügyi és Gazdálkodási Osztály Vezetője (helyben),

3) Jándi Településtisztasági, Településgazdálkodási Szolgáltató Nonprofit Kft Ügyvezető Igazgatója (székhelyén).

**Tárgy:(3.tsp.). Előterjesztés a kötelező betelepítési kvóta ellen**

Előadó: Asztalos István polgármester

**Asztalos István**:**(polgármester)** Tájékoztatja a jelenlévőket, hogy Tilki Attila országgyűlési képviselő megkereste önkormányzatunkat, hogy legközelebbi képviselő-testületi ülésén döntsön a kötelező betelepítési kvóta ügyében.

*A polgármester kéri, hogy aki elfogadja az előterjesztést, kézfelemeléssel jelezze.*

*A Képviselő-testület egyhangúlag – 4 igen szavazattal, ellenszavazat és tartózkodás nélkül - a következő határozatot hozta:*

**Jánd Község Önkormányzata Képviselő-testületének**

**3/2016. (I.25.) önkor****mányzati határozata**

**a** **kötelező betelepítési kvóta ellen**

**A Képviselő-testület:**

Elutasítja a kötelező betelepítési kvótát. A kötelező betelepítési kvóta jogtalan, értelmetlen. Növeli a bűnözés kockázatát és a terrorveszélyt. A kvóta veszélyezteti a kultúránkat és a mindennapjaink biztonságát, vállalhatatlan terheket jelentene a szociális, egészségügyi és oktatási rendszerünkre.

Kérjük a kormányt, hogy minden lehetséges eszközzel akadályozza meg az illegális migránsok beáramlását és a kötelező betelepítési kvótát, védje meg Magyarországot és a magyar embereket!

**Tárgy:(4.tsp.). Sportegyesület támogatása**

Előadó: Asztalos István polgármester

**Asztalos István:** (polgármester) Tájékoztatja a Képviselő-testületet, hogy a Jándi Sportegyesület képviselője Demjén-Rékasi Attila kérelemmel fordult az Önkormányzathoz, hogy a működésüket 60.000.-Ft-tal támogassa.

A polgármester kéri, hogy aki elfogadja az előterjesztést, kézfelemeléssel jelezze.

*A Képviselő-testület egyhangúlag – 4 igen szavazattal, ellenszavazat és tartózkodás nélkül - a következő határozatot hozta:*

**Jánd Község Önkormányzata Képviselő-testületének**

**4/2016. (I.25.) önkor****mányzati határozata**

a sportegyesület támogatásáról

A Képviselő-testület:

A Jándi Sportegyesületet 2016. évi költségvetése terhére 60.000.-Ft. összeggel

támogatja.

A határozatot kapják:

1) Polgármester , Jegyző (helyben),

2) Pénzügyi és Gazdálkodási Osztály Vezetője (helyben),

3) Jándi Sportegyesület Elnöke (székhelyén).

**Asztalos István** polgármester megköszönte a megjelenést és az ülést bezárta.

K.m.f.

Asztalos István Dr. Szilágyi Péter

polgármester jegyző